પહેલાંના જમાનાથી ચાલી આવતી સ્લીવલેસ ફેશનને આજે પણ મહિલાઓ નવા ફેરફારો સાથે અપનાવી રહી છે. જો કે આજકાલની છોકરીઓ હિરોઇનોના બ્લાઉઝ જોઇને વધુ પ્રમાણમાં સિવડાવતી થઇ ગઇ છે. ફિલ્મોમાં એક્ટ્રેસ પણ પ્લેન સાડી સાથે હેવી વર્ક કરેલા સ્લીવલેસ બ્લાઉઝ પહેરેલી જોવા મળે છે. કહેવાનું માત્ર એ જ કે સ્લીવલેસ બ્લાઉઝની ફેશન આજકાલની નહીં, પણ વર્ષો જૂની છે પરંતુ બદલાતા જમાના પ્રમાણે તેમાં નવીનતા જોવા મળે છે. આ સાથે ઘણી છોકરીઓને સ્લીવલેસ બ્લાઉઝ પહેરીને પોતાનો બેક ભાગ પણ દેખાડવો ગમતો હોય છે. આમ મહિલાઓ આ ટાઇપના બ્લાઉઝ પહેરીને બધાની નજર પોતાની સામે કરાવવા માંગતી હોય છે.